b'\n_START_ARTICLE_\nLampedusa\n_START_PARAGRAPH_\nLampedusa je otok v Sredozemskem morju, ki pripada Italiji.\n_START_SECTION_\nGeografija\n_START_PARAGRAPH_\nLampedusa je s povr\xc5\xa1ino 20,2 km\xc2\xb2 najve\xc4\x8dji otok Pelagijskega oto\xc4\x8dja. Dolg je okoli 9 km, njegova \xc5\xa1irina pa je do 3\xc2\xa0km. Najvi\xc5\xa1ji vrh Monte Alberto Sole dose\xc5\xbee vi\xc5\xa1ino 133 mnm. Otok je od Sicilije oddaljen okoli 200\xc2\xa0km. Povpre\xc4\x8dna februarska temperatura je 11\xc2\xb0C, v avgustu pa se tempetatura zraka dvigne tudi do 35\xc2\xa0\xc2\xb0C. Oto\xc5\xa1ka flora in favna sta zelo podobni Severnoafri\xc5\xa1ki.\n_START_SECTION_\nPrebivalstvo\n_START_PARAGRAPH_\nNa otoku stalno \xc5\xbeivi 5367 prebivlcev (popis 2001). Najva\xc5\xbenej\xc5\xa1e gospodarske dejavnosti oto\xc4\x8danov so: turizem, kmetijstvo, ribolov in nabiranje morskih spu\xc5\xbev.\n_START_SECTION_\nOstalo\n_START_PARAGRAPH_\nV zadnjih letih je Lampedusa glavno pribe\xc5\xbeali\xc5\xa1\xc4\x8de afri\xc5\xa1kih ekonomskih in politi\xc4\x8dnih beguncev na poti v Evropsko unijo.'